Начало | забавна наука | Тайнствените блата\nТози текст е пълен с алигатори... и костенурки... и змии... и риба... и дървета... и зелена вода. Но накъде сме се запътили така? Към блатата разбира се! Всички ние сме свикнали да мислим блатата за нещо страшно, пълно със страховити тайни и още по-зловещи магьосници и животни. Там, в приказките и филмите, винаги има по една вещица, която живее в къща край блатото или скрито съкровище защитавано от блатни чудовища. В действителност блатата са просто езера, само че по-плитки. Водата в блатата обикновено е толкова плитка, че позволява на растенията и цветята да растат в нея и дори да цъфтят. Да си признаем на нас това ни се вижда далеч по-готино от измислените вещици. Знаете ли, че блатисти райони могат да бъдат намерени дори по бреговете на големите езера, а дори и реки, включително и най-големите от тях като Амазонка, Мисисипи и Конго.\nБлатата не са нищо повече от смес от малко прясна и малко застояла вода. Заблуда е че водата в блатото не се движи, напротив, учените са доказали преди години, че го прави, но много, много бавно и при наличието на много растения и дървета, от които падат листа, цветове и всякакви други неща правят водата зелена и гъста – това, което ние наричаме блато.\nМакар че блатото и сега, и преди си е цяла интересна екосистема, в миналото хората заривали тези места, за да ги превърнат в места за садене на различни култури. Други пък били пресушавани заради многото досадни комари и други насекоми, които живеели в тях. Това най-често ставало като били прокопавани канали, за да се оттече водата или просто блатото е заривано с много пръст. За нещастие това е довело до загубата на местообитанието за много растения и животни. А блатото наистина е пълно с интересни екземпляри. По закътаните ниски морски брегове, в отдалечените заливни тераси и речните устия приливите и отливите отлагат тиня и други наноси. Те са почти постоянно наводнени и обраснали с различни видове растения райони, в зависимост от солеността на водата и тинестата почва. В тропичните области високите корени на мангровите дървета образуват плътни блатни гори, опасващи като жив плет брега по протежение на хиляди километри. Те се наричат мангрови блата, най-големите в света се намират в Южна Азия. В тях има риби стрелци, изхвърлящи струи вода във въздуха, за да съборят насекоми от листата, има скачащи риби, раци, жаби и маймуни, както и някои от най-отровните в света водни змии.\nКакто вече ви казахме, блата се образуват и в ниските, сезонно заливни области около езера и бавно течащи реки. Изцяло или по периферията, те, както и солените блата, са покрити с гъсти блатни треви, тръстика и папур, чиито корени са закрепени в тинестото дъно, а стъблата и листата им са над водната повърхност. Понякога сред тресавището има езерце със застояла вода, покрита от листата на растения като водната лилия, водния хиацинт, водната леща. Многобройните насекоми, жаби, водни змии в блатата са храна за разнообразни видове птици – чапли, бекаси, блатари, мустакати синигери, тръстикови цвъркачи и други, които мътят и отглеждат малките си тук.\nТочно поради тази причина в много страни по света дори вече има закон, според който ако навредиш дори в малка степен на някое блато те грози глоба, че дори и затвор. Според учените блатата са изключително ценни, заради животните и растенията, които живеят само там. Освен това те могат да помогнат и за контрол на наводненията и дори пречистване на водата, колкото и странно да звучи.\nБлатата са доста по-тайнствени и интересни, отколкото си представяхте, нали? Оказва се, че те не са просто някаква мръсна тинясала вода. Освен това знаете ли, че при изгаряне на блатните газове над блатата се получават светлини... Много хора смятат, че това са блатни призраци, но дали е така или не, още никой не е доказал... Колко по-тайнствено от това може да стане!


„Приключенията на смелия Раковски“ – Фондация и Галерия Кредо Бонум\nФондация и Галерия Кредо Бонум > Изложби > „Приключенията на смелия Раковски“\nИзложба за деца по повод 200 г. от рождението на Георги Сава Раковски\nОфициално откриване: 18 март, 2021, 17:00 – 20:00 часа\nИзложбата е родена от желанието да се разкаже историята на този велик българин отвъд ограниченията на историческите клишета. Животът му е приключение, пълно с драматични обрати и неочаквани ситуации. Това е живот, изцяло посветен на мисията за освобождаване на отечеството България. Съвременният прочит на тази история ни позволява да го видим в нова светлина. Наречен във Вазовата „Епопея на забравените“„мечтател безумен“, Раковски е истински ренесансов човек. Има интереси към историята, етнографията, фоклора, езикознанието, практикува близо 15 различни професии през сравнително краткия си живот. Той е борец за църковната свобода, просветното дело, публицист и поет, дипломат и адвокат. Идеите му са дръзки, енергията му безспирна, а размахът, с който начертава пътищата за освобождение от Османската империя, надскача възможностите на историческото време, в което живее.\nКакво знаят днес българите за Раковски? Клиширана кратка информация, вървяща с чернобялата му снимка в учебниците. Определения като „революционер“, „борец за освобождение на България“, „възрожденец“, но какво всъщност стои зад тези думи? Автоматичната употреба на името му е заличила очертанията на живия и вълнуващ човешки образ. Историята сякаш е премахнала страстта и любовта към отечеството, които са движили всички негови действия.\nЛили Бенева, Станислав Беловски, Йосиф Шурелов, Рада Скумова, Надежда Каридова и Атанас Атанасов\nКнижно издание към изложбата: CHARK (Мила Янева, Андреа Попйорданова и Виктория Стайкова). Може да изтеглите игра, създадена специално за проекта и да колажирате заедно с цялото семейство пощенски картички свързани с пътешествията на Раковски: ТУК\nIllustration · Chark ·\nDesign & Illustration · Chark ·


ПРЕД ПРОВАЛ: Защо Пловдив няма да има специализирана COVID болница? - NOVA\n27 ноември 2020 07:49\nВ здравното заведение липсва техническа и финансова обезпеченост\nПровал на идеята за първа COVID болница у нас. Пловдивската общинска болница „Свети мина“ не може да функционира като такава заради липсата на техническа и финансова обезпеченост. Със заповед на Регионалната здравна инспекция преструктурирането й е преустановено и вместо със 137 легла тя ще разполага само с 60, тъй като това е обемът, който към момента може да бъде обезпечен.\nПРЕД ФАЛИТ: Първата COVID болница изчерпа лимитите си\nПървата COVID-болница у нас се нуждае от още специалисти